Document ID: 32013D0419

DEĊIŻJONI TAL-PARLAMENT EWROPEW U TAL-KUNSILL
tat-22 ta’ Lulju 2013
li temenda l-Ftehim Interistituzzjonali tas-17 ta’ Mejju 2006 dwar id-dixxiplina baġitarja u l-ġestjoni finanzjarja fis-sod fir-rigward tal-qafas finanzjarju pluriennali, biex iqisu l-ħtiġijiet ta’ nfiq li jirriżultaw mill-adeżjoni tal-Kroazja mal-Unjoni Ewropea
(2013/419/UE)
IL-PARLAMENT EWROPEW U L-KUNSILL TAL-UNJONI EWROPEA,
Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja fis-sod, u b’mod partikolari l-punt 29 tiegħu (1),
Wara li kkunsidraw il-proposta mill-Kummissjoni Ewropea,
Billi:
(1)
It-Trattat dwar l-adeżjoni tar-Repubblika tal-Kroazja mal-Unjoni Ewropea (2) jistipula dispożizzjonijiet tranżitorji fi kwistjonijiet baġitarji.
(2)
Il-Konferenza tal-Adeżjoni tat-30 ta’ Ġunju 2011 approvat ir-riżultati tan-negozjati li ddeterminaw il-ħtiġijiet tan-nefqa, li jirriżultaw mill-adeżjoni tal-Kroazja mal-Unjoni Ewropea fl-1 ta’ Lulju 2013.
(3)
L-adeżjoni tal-Kroazja tirrikjedi aġġustament tal-qafas finanzjarju pluriennali 2007-2013 għas-sena 2013 u żieda tal-limiti massimi ta’ approprjazzjonijiet ta’ impenn għas-sena 2013 bl-ammont totali ta’ EUR 603 miljun fi prezzijiet attwali, maqsumin f’EUR 47 miljun għas-subintestatura 1a, EUR 450 miljun għas-subintestatura 1b, EUR 31 miljun għas-subintestatura 3b u EUR 75 miljun għall-intestatura 6, li għandha tiġi kkumpensata bis-sħiħ bi tnaqqis fil-limitu massimu għall-approprjazzjonijiet ta’ impenn għas-sena 2013 skont l-intestatura 5 għall-istess ammont.
(4)
L-adeżjoni tal-Kroazja tirrikjedi wkoll l-aġġustament tal-limitu massimu għall-approprjazzjonijiet ta’ pagament għall-2013, billi jiżdied b’ammont ta’ EUR 374 miljun fi prezzijiet attwali.
(5)
Il-qafas finanzjarju għall-Unjoni Ewropea maqbul fil-Ftehim Interistituzzjonali dwar id-dixxiplina baġitarja u l-ġestjoni finanzjarja fis-sod għandu jiġi aġġustat biex iqis l-adeżjoni tal-Kroazja għall-perjodu mill-1 ta’ Lulju sal-31 ta’ Diċembru 2013.
(6)
L-Anness I tal-Ftehim Interistituzzjonali dwar id-dixxiplina baġitarja u l-ġestjoni finanzjarja fis-sod għandu għaldaqstant jiġi emendat kif xieraq (3),
ADOTTAW DIN ID-DEĊIŻJONI:
Artikolu Waħdieni
L-Anness I għall-Ftehim Interistituzzjonali dwar id-dixxiplina baġitarja u l-ġestjoni finanzjarja fis-sod huwa sostitwit bl-Anness ta’ din id-Deċiżjoni.
Magħmul fi Brussell, it-22 ta’ Lulju 2013.

Labels: 2
15
18